241 Mutare, Mutacio

Nota hic quod mutacio non cadit in Deum, secundum illud Mal. 3[:6]: *Ego Dominus, et non mutor*. Sed creatare querit mutacio, Psal. [101:27]: *Sicut opertorium mutabis eos, et mutabuntur*. Mutantur autem mali et boni, sed mali tripliciter. Quia mutantur male, peius, pessime. <Nam quidam mutantur male peius pessime.> Nam quidam mutantur de bono in malum, sicut angelus in diabolum, liberum seruum, sanus in egrum, Lam. 4[:1]: *Quomodo obscuratum est aurum, mutatus est color optimus*. Rom. 1[:23]: *Mutaverunt* veritatem *Dei in* mendacium quin eciam *similitudinem* bestiarum. Nam aliquando mutatur similitudo Dei, id est, homo in leonem per crudelitatem et superbiam, in uulpem per dolositatem et inuidiam, in araneam per inpacientiam et iram, in talpam per cupiditatem et auariciam, in testudinem per accidiam, in equum emissarium per luxuriam, in carnem uel porcum per gulam, Dan. 4[:13]: *Septem tempora* mutabantur *super* te.

Alii mutantur de malo in peius sicut asellus in asinum, maturus in putredinem, Eccli. 27[:12]: *Homo sanctus in sapientia manet [sicut sol]*; *stultus* autem ut *luna mutatur*. Quia modo corrumpuntur per iram, modo plenus per gulam, modo diminutus per luxuriam, modo eclipsatus per auariciam.

Alii mutantur de peiori in pessimum sicut infirmus in mortuum, vespera in noctem, incarceratus in suspendium, Osee 4[:7]: *Gloriam eorum in ignominiam commutabo*.

Alio est mutacio commendabilis et appetenda que est bonorum et hoc triplex: bona, melior, optima. Nam quidam mutantur de malo in bonum sicut tempestas in serenum, peccator in penitentem, Eccli. 18[:26]: *A mane usque ad vesperam immutabitur tempus*. Sic Saulus mutatus est in Paulum, Eccle. 8[:1]: *Potentissimus* mutavit *faciem illius*. Gen. 35[:2]: *Mundamini, ac mutate vestimenta vestra*.

Item, Gen. 41[:14]: Eduxerit *Joseph de carcere mutata veste*. Alii mutantur de bono in melius sicut mane in diem, 1 Reg. 10[:6] Domini est Sauli *mutaberis in virum* alterum. Et propheta beatus, Ysai. 40[:31]: *Qui sperant in Domino mutabunt fortitudinem*.

Alii de meliori in optimum sicut cinis in vitrum, flos in fructuum, 1 Cor. 15[:51]: *Omnes quidem resurgemus, sed non omnes immutabimur*. Job 14[:14]: *Expecto donec veniat immutatio mea*. Psal. [76: 11]: *Haec mutatio dexterae Excelsi.*